เด็กปั้น
ประกาศรายชื่อสมาชิกสภาปฏิรูปแห่งชาติ (สปช.) ด้านเศรษฐกิจออกมา มีชื่อ ดร.กอบศักดิ์ ภูตระกูล ผู้ช่วยกรรมการผู้จัดการใหญ่ ธนาคารกรุงเทพ ติดโผด้วย เป็นที่ถูกอกถูกใจ ดร.นิพนธ์ พัวพงศกร นักวิชาการเกียรติคุณทีดีอาร์ไอ แอบกระซิบให้ฟังว่า ภูมิใจกับ สปช.ด้านเศรษฐกิจที่สุด และดีใจที่สุดที่มีชื่อ ดร.กอบศักดิ์ ติดโผเข้าไปกับเขาด้วย
2 ต.ค. 2557

ประกาศรายชื่อสมาชิกสภาปฏิรูปแห่งชาติ (สปช.) ด้านเศรษฐกิจออกมา มีชื่อ ดร.กอบศักดิ์ ภูตระกูล ผู้ช่วยกรรมการผู้จัดการใหญ่ ธนาคารกรุงเทพ ติดโผด้วย เป็นที่ถูกอกถูกใจ ดร.นิพนธ์ พัวพงศกร นักวิชาการเกียรติคุณทีดีอาร์ไอ แอบกระซิบให้ฟังว่า ภูมิใจกับ สปช.ด้านเศรษฐกิจที่สุด และดีใจที่สุดที่มีชื่อ ดร.กอบศักดิ์ ติดโผเข้าไปกับเขาด้วย
นั่นเป็นเพราะแต่นแต๊น อาจารย์นิพนธ์เป็นคนเสนอชื่อ ดร.กอบ เข้าไปให้อยู่ในลิสต์ สปช.เองกับมือ 
พร้อมกันนี้ อาจารย์นิพนธ์ก็เชียร์สุดฤทธิ์ว่าคนคนนี้อนาคตไกล ถึงกับออกปากชมแล้วชมอีกว่า ดร.กอบศักดิ์ เจ๋งที่สุด พอที่จะฝากความหวังการปฏิรูปเศรษฐกิจได้ 
พร้อมการันตีว่า ดร.กอบ เป็นคนรุ่นใหม่ พกประสบการณ์มาเพียบทั้งความรู้เรื่องเศรษฐกิจและวิชาการ เด่นทั้งด้านการศึกษาและมีความรู้เรื่องแบงก์ ครบเครื่องทุกอย่าง และที่สำคัญเป็นคนที่ศึกษาทำวิจัยมาเยอะเรื่องความเหลื่อมล้ำด้านสังคม เชื่อว่าคงได้เห็นอะไรเด็ดๆ ออกมา 
แต่อยู่แบงก์ชาติเขาไม่ให้พูด เลยลาออกมาอยู่ภาคเอกชนเสียเลย